SARGAH I
PAMAHBAH
Ring sargah puniki jagi kawedar indik: ( 1.1 )
Latar belakang, ( 1.2 ) Rumusan masalah,
(1.3) Tetujon makalah, ( 1.4 ) kawigunan makalah.
1.1. LATAR BELAKANG
Sinalih tunggil kawagedan mabasa Bali
inggih punika mabaos (berbicara). Kawagedan mabaos sajeroning paplajahan basa
Bali mateges maderbe kaweruhan miwah kawagedan ngawedar ida utawi daging
pikayunan nganggen basa bali sane becik miwah patut (baik dan benar). Becik, mateges nganggen pilihan
kruna-kruna sane lengut tur prasida nudut kayun sang sane mirengang. Patut, mateges mungguing kruna-kruna
sane kanggen sajeroning pidarta punika manut genahnyane nganutin tata anggah
ungguhing kruna basa bali.
Mabaos bali kabinayang dados kalih
inggih punika mabaos ring forum resmi miwah mabaos ring pagubugan (nenten
resmi). Punika mawinan wenten basa pakraman miwah basa pasuitrayan. Basa
pakraman, wantah basa baline sane kanggen mabaos ring patemon – patemon resmi
minakadi ring paruman adat, ring upacara agama, miwah pangajahan basa bali ring
kelas. Raris sane kabaos basa pasuitrayan inggih punika basa baline sane
kanggen mabebaosan ring pagubugan sarahina-rahina (sane nenten resmi), minakadi
para muride ngraos ring kantin sareng timpal-timpalnyane, para pegawe kantoran
ngraos ring ruangan masambilan makarya, para petani ngraosang toya ring carike,
miwah sane lianan. Sinalih tunggil wangun bebaosan resmi punika mawasta pidato
(andap) utawi pidarta (alus).
1.2. RUMUSAN MASALAH
1.2.1. Napi
teges pidarta punika ?
1.2.2. Punapi
wangun pidarta punika ?
1.2.3. Punapi
tetikesan mapidarta ?
1.2.4. Napi
malih soroh-soroh pidarta punika ?
1.2.5. Punapi
panureksan mapidarta ?
1.2.6. Napi
luir bebaosan mapidarta ?
1.2.7. Napi
conto pidarta ?
1.3. TETUJON MAKALAH
1.3.1. Mangda
pengwacen uning ring pamiteges pidarta
1.3.2. Mangda
pengwacen uning ring wangun pidarta
1.3.3. Mangda
pengwacen uning ring tetikesan mapidarta
1.3.4. Mangda
pengwacen uning ring soroh-soroh pidarta
1.3.5. Mangda
pengwacen uning ring panureksan mapidarta
1.3.6. Mangda
pengwacen uning ring luir bebaosan mapidarta
1.3.7. Mangda
pengwacen uning ring conto pidarta
1.4.
KAWIGUNAN MAKALAH
1.4.1.
Kawigunan
majeng pangawi lan pengwacen
1.4.1.1. Nincapang kaweruhan sisya ngumpulang informasi tur
ngerumusang informasinyane dados wangun makalah.
1.4.1.2. Ngakehin
kaweruhan sisya indik pidarta basa bali
1.4.2.
Kawigunan
majeng sekolah
1.4.2.1. Mangda guru prasida nganggen makalah puniki sakadi
referensi PBM ring sekolah
SARGAH II
DAGING
2.1.
Pamiteges
pidarta
Pidarta Bali inggih punika bebaosan
mabasa Bali alus marupa daging pikayunan sane kawedar majeng anak sareng akeh,
sane matetujon mangda anake sane mirengang baose punika kayun nginutin daging
kapatutan sane kabaosang utawi mangda napi sane kawedar prasida karesepang saha
kalaksanayang. Sang sane mapidarta kabaos orator.
2.2.
Wangun
Pidarta
Karangan miwah surat ketah madaging
pendahuluan, isi, miwah penutup. Wangun pidarta taler kadi asapunika, madaging
purwaka, daging, miwah pamuput. Pateh sekadi ring bahasa Indonesia, pidarta
basa baline maderbe wangun utawi format sasuratan sane pastika. Ring sor punika
pacang katlatarang wangun pidarta basa baline sane kapalih dados tigang palet
inggih punika :
I. Purwaka/Pamahbah
(Pendahuluan)
Ring pahan puniki dagingnyane patut
ngaturang pangayubagia ring Ida Sang Hyang Widhi Wasa, pangastuti/pangastawa, panganjali
ring para pamilet utawi sang sane mirengang, ngaturang parama suksma, pangaksama,
raris nyinahang angga (sapa sira sane mamaos mangda kauningin).
II. Daging
pidarta (manut babuat)
1) Unteng karya
2) Tema
3) Manut tetujon bebaosan
Yening ring paruman banjar upami,
patut aturang daging-daging parindikan sane mabuat ring krama banjar. Yening
ring pawiwahan umpaminnyane ritatkala kapakusara ngangganin kulawarga ring
adampati, nguningayang eed upakara, taler tan lali ngaksamayang mungguhing
kawentenan genah, panyambrama miwah sane tios-tiosan. Asapunika taler ring
acara sane tiosan.
III. Pamuput
Ri sampun ngenjek ring pamuput atur (pidarta) patut
wentenang :
1) Pacutetan
daging bebaosan
Puniki mabuat
pisan duaning risampune panjang antuk matur-atur mangdene sang mirengang eling
malih ring unteng daging bebasoanne
2) Matur
suksma
3) Nunas
pangampura manawi wenten sane tan manut ring kayun sang miarsayang.
4)
Parama santih
Maka
panguntat anggen wasananing atur miwah muputang pidarta
2.3.
Tetikesan
Pidarta
Sajeroning maktayang pidarta, mangda
napi sane kawedar prasida kauratiang saha mangda prasida nudut kayun sang sane
miarsayang, sang orator patut taler nguratiang tetikesan mapidarta. Minakadi
ring sor puniki.
1) Wicara
inggih punika ngeninin indik topik utawi tema pidarta, sane prasida nudut kayun
para pamiarsa.
2) Wiraga
inggih punika semita, laras, agem, utawi bahasa tubuh sang sane maktayang
pidarta.
3) Wirama
inggih punika tata suara sane mapaiketan ring suara/vokal miwah intonasi sane
anut ring panggelan lengkara mangda kapireng lengut.
4) Wirasa
inggih punika rasa penghayatan ritatkala maktayang pidarta mangda daging
pidarta punika prasida nuek pikayunan sang sane mirengang.
2.4.
Soroh
Pidarta
1. Pidarta
tutur (impromptu/dadakan), inggih
punika pidarta sane kawedar sangkaning dadakan utawi nenten madasar antuk
pangrencana.
¶ Kalebihannyane
:
a) Lebih
nyihnayang pikayunan sang sane mapidarta
b) Bebaosan
sang sane mapidarta madasar antuk kaweruhannyane.
c) Kawentenan
interaksi sareng pamiarsa utawi nenten monoton.
¶ Kakirangan
a) Kirang
sistematis mawinan nenten wenten nyiapang teks
b) Sang
orator ka kantenang “gerogi” utawi demam panggung (cenderung lebih gugup)
c) Nenten
manut ring bantang (tema)
2. Pidarta
sasuratan (manuskrip/naskah), inggih punika pidarta sane kawedar sangkaning
sampun kasiagayang teksnyane.
¶ Kalebihannyane
:
a) Kakaryanang
logis tur sistematis
b) Sang
orator prasida milih kruna-kruna sane becik
c) Manut
ring bantang (tema) utawi topik
¶ Kakirangan
:
a) Interaksi
nenten becik sareng pamiarsa
b) Makeh
merluang/ngarsayang galah anggen ngaryanang teks
3. Pidarta
arda tutur (tanpa naskah/ekstemporan), inggih punika pidarta sane kabaktayang
ngangge ringkesan utawi skema, sane lumrah kabaktayang olih pangenter acara
utawi ugrawakia.
¶ Kalebihannyane
:
a) Kawentenan
interaksi sareng pamiarsa.
¶ Kakirangane
:
a) Nenten
manut ring bantang (tema)
b) Kirang
sistematis mawinan nenten wenten nyiapang teks
c) Meweh
milih kruna sane becik
4. Pidarta
memoriter (menghafal), inggih punika materi sane pacang kabaktayang ring arep pamiarsa
sampun kasiapang tur kasurat dumun selanturnyane patut kawacen sesai-sai.
¶ Kalebihannyane
:
a) Teks
kakaryanang logis tur sistematis
b) Prasida
milih kruna sane becik
c) Manut
ring tema utawi topik
¶ Kakirangan
:
a) Interaksi
sareng pamiarsa pacang kirang mawinan sang orator ngutsahayang eling ring
kruna sane wenten ring teksnyane
b) Ngarsayang
akeh waktu
c) Kirang
penghayatan ritatkala maktayang pidarta
d) “Tempo”
sang orator ritatkala maktayang pidarta gelis (Terlalu cepat dalam menyampaikan)
2.5.
Panureksan
Mapidarta
Malarapan
antuk kawentenan ring ajeng, sajeroning ngamiletin lomba mapidarta, wenten
lelima kriteria sane sering katureksa utawi kaicenin nilai sakadi ring sor
puniki:
1) Pengelolaan
tema
Murdan pidarta
miwah daging pidarta mangda manut ring tema sane kaicen antuk lembaga sane
ngawentenang lomba.
2) Bahasa
Sane katureksa
maiketan ring bahasa minakadi suara (vokal), pelafalan (ucapan sane manut), miwah
anggah ungguhing basa bali.
3) Penguasaan
materi
Duaning sang
mapidarta pacang nenten nganggen teks, yening wenten nenten lancar janten
pacang ngirangin nilai.
4) Amanat
Amanat sane
katureksa manut tema utawi topik sane kabaosang.
5) Penampilan
Sane katureksa
ring penampilan inggih punika wiraga utawi bahasa tubuh sang sane pamidarta
mangda manut ring napi sane kabaosang.
2.6.
Luir
Bebaosan Mapidarta
Yening
uratiang becik – becik, kantun akeh wenten luir bebaosan mabasa bali alus sane
wangunnyane masaih ring pidarta. Bebaosan punika madue wasta niri-niri minakadi:
1)
Pidarta (pidato)
Bebaosan mabasa
bali alus ring acara pakraman sane dagingnyane umum utawi nenten ngeninin indik
ajahan agama.
Upami :
•
pidarta kelian ring krama banjar (indik ngwangun bale banjar)
•
pidarta pamilet lomba ring pakraman (indik narkoba)
2)
Dharma wacana (upanisad,
siraman rohani)
Inggih punika
bebaosan mabasa bali alus ring acara pakraman sane madaging saindik-indik
ajahan agama.
Upami:
o Bebaosan Ida Pedanda Made gunung ring Bali TV
o Bebaosan Sri
Mpu Dukuh Sakti ring Jaba Pura Pangkung Prabu
3)
Sambrama wacana (kata sambutan)
Inggih punika
bebaosan mabasa bali alus sane kawedar pinaka nyanggra sajeroning acara
pakraman utawi pinaka panyanggra tamiu
sajeroning upacara adat utawi agama.
Upami :
o Panyanggra
Kelian Banjar Dinas rung ulang tahun sekaa teruna
o Panyanggra
sang madue karya ring para undangan
4)
Atur piuning (laporan)
Inggih punika
bebaosan mabasa bali alus sane nguningayang kawentenan karya sane
kalaksanayang.
Upami:
o Atur piuning
manggala karya ulang tahun
o Atur piuning
pangrajeg karya pacaruan ngresigana.
ü Salanturnyane
patut taler kauningin mungguing wenten makudang-kudang istilah sane wenten
paiketannyane ring pidarta mabasa bali, minakadi :
1.
Dharma tula:
pabligbagan umum (diskusi)
2.
Widya tula : pabligbagan saindik-indik daging kaweruhan
(ilmu pengetahuan)
3.
Dharma Suaka: bebaosan ngaptiang
kapiolasan utawi daging ipun wenten sane jagi kasuakayang
4.
Sima krama: patemon
medarmasuakan
5.
Saur-pitaken: tanya
jawab.
ü Sajaba
punika, patut taler kawikanin mungguing wenten makudang-kudang istilah kanggen
maosang anake sane sering milet mabebaosan ring pakraman (patemon resmi)
minakadi:
1) Pamidarta: sang
sane mapidarta (orator)
2) Pamaos : sang sane maosang kriapatra utawi makalah
(pemakalah, penyaji)
3) Ugrawakia:
pangenter, sang sane ngenterang acara (MC, pembawa acara)
2.7.
Conto
Pidarta
BASA BALI MANGDA AJEG
Om Swastyastu
Inggih ida
dane sareng sami, Ibu guru sane dahat wangiang titiang. Punika taler para
semeton pamilet sane tresna sihin titiang. Sadurung titiang nglantur matur, ngiring
sareng sami ngaturang suksmaning manah pamekas majeng ring Ida Sang Hyang Widhi
Wasa, malarapan antuk pasuecan ida, iraga sareng sami prasida mapupul iriki,
manggihin karahayuan sekadi mangkin.
Ibu guru
sane dahat wangiang titiang. Ring galahe sane becik puniki, lugrayang titiang
matur samatra nganinin indik “Ngiring Rajegang Basa Bali Druene”. Kawentenan
pulo Baline pinaka pulo wisata budaya sane sampun kaloktah doh kantos ke dura
Negara. Sampun sami uning tur pawikan, punika sami ngawinang jagat Baline
kaparinama olih para janane "pulau seribu pura, pulau dewata, pulau
surga utawi the last paradise". Napi sane ngawinang pulau Baline
kaparinama asapunika?. Sane ngawinang pulau Baline kaparinama asapunika tur
kasenengin olih para janane boyaja tios, punika santukan keasrian palemahan
pulau Baline, katuku malih antuk seni lan budaya maka miwah para jana Baline
sane ngandap kasor utawi kuma warga, sami punika kadasarin antuk agama Hindu
sane pinaka dasar mapineh jatma Baline. Nepek pisan ring tatuek miwah
pamarginnyane minakadi panca yadnya sane kabaos ring kecap sastra agama. Punika
kamanah antuk titiang ngawinang jagat Baline kasub ka dura Negara. Sane mangkin
menawita majalaran sane sampun odar titiang. Pinunas titiang ring Iratu ida
dane sareng sami ngiring dabdabin indik kasukertan jagat Baline mangda kayang
kawekas Rajeg lan lestari.
Silih
tunggil sane kanggon nguratang tur ngewerdiang seni budaya inggih punika nenten
sios wantah Basa Bali druene sane pinaka tetamian utawi warisan saking leluhur
iragane jatma Bali, punika ngawinang iraga patut bangga dados putra-putri Bali,
pinunas titiang sumangdane budayane nenten rusak tur punah. Mangdane nenten
iraga kabaos "Kadi katak sane wenten ring sor tunjunge", I
kekupu saking doh ipun ngrasayang kamiikan ipun i sekar tunjung, sakewanten I
katak yadiastun nampek ring genahe punika, setata nyongkok nenten ngerasayang
kamiikan i sekar tunjung sane kalintang ngulangunin. Suksmanipun, iraga jagat
Baline akeh pisan madue seni budaya, sane luihin utama kabaos adiluhung,
ngawinang akeh parajanane saking dura Negara meled pisan manah ipun ngantenang
seni budaya druene, sakewanten iraga sane magenah ring Bali nenten pati rungu
kapining budaya druene, mangda nenten kadi asapunika.
Basa
Baline silih tunggil pinaka pangeling iraga dados jatma Bali, punika sane
mawinang iraga mangda tetep ngangge basa Bali rikalaning mabaos sajeroning
pagububan utawi pasawitran. Yening iraga nenten ngangge basa Bali druene sinah
kasujatian iraga dados jatma Bali ical utawi ilang. Inggih ida dane sane tresna
sihin titiang.Yadiastun sane mangkin makueh pengaruh-pengaruh sane makta budaya
miwah seni sane jaga nyaihin wiadin munahang seni budaya Baline. Sakewanten
yening sampun iratu ida dane sareng sami eling ring kawentenan sastra Bali
prasida antuk nyaringin pengaruh seni budaya sane jaga ngrangsuk ring
sejeroning budaya Baline. Mawanti wanti titiang mapinunas ring iratu ida dane
sareng sami mangda ngangge basa Bali druene mangda tetep Rajeg tur Lestari.
Wantah
asapunika prasida aturang titiang ring ida dane sareng sami. Yening pat prade
wenten iwang atur titiang minabte nenten manut ring arsa, manawita sangkaning
Basa Basita, tata titi miwah anggah ungguh basa. Duaning titiang rumasa ring
dewek kantun muda tur wimuda. Titiang nunas geng rena pangampura, pinaka panguntat
atur titiang, sinep titiang antuk parama santi.
Om santih santih santih Om
GURU
RUPAKA RING PAMADIKAN OKANDANE
Om Swastiastu
Para
manggala sane baktinin titiang
Para
juru baos lan para panglingsir sane wangiang titiang.
Miwah
para sameton lanang istri sane tresnasihin titiang.
Angayubagia uningayang titiang ring
Ida Hyang Widhi Wasa, santukan ledang ida mapaica karahajengan ring iraga
sareng sami.Ring galahe sane becik puniki titiang nenten pacang akeh matur-atur
duaning tambet titiange kalintang.
Sane
mabuat uningayang titiang wantah suksmaning manah ping banget pisan,inggian
ring Dane-dane prajuru adat lan dinas,pingkalih ring para panglingsir saking
kaler miwah saking iriki.Dumogi wantuan miwah uratian dane-dane sami sareng
maputang upacara pawiwahan pianak titiang pacang ngamolihang pangwelas sane
mautama saking Ida Sang Hyang Widhi.
Matur suksma taler titiang
ring….(Made Darma)…… pinaka calon mantun titiang,taler ring para panglingsire
saking kaler duaning sangkaning daging kayun welas asih miwah hening nirmala
nyinahang misadia pacang ngambil pianak titiang pinaka mantu utawi pangayah
ring jeroan kaler.Ring pabaan genahang titiang pasuecan para panglingsir sareng
sami.Dumogi punapa-punapi sane kapatitis sareng akulawarga pacang prasida
labdha karya.
Salanturnyane lugrayang titiang
nunas gung rena pangampura majeng
ring
panglingsire saking kaler,duaning kawentenan pianak titiang kantun doh saking
sane kaaptiang.Riantuk ipun kantun wimuda,janten during antes ipun nglarang
kahuripan makulawarga. Samaliha ipun durung tamat kuliah turmaning during
maderbe pakaryan sane prasida anggen ipun ngruruh pangupajiwa.Dadosnyane
sahananing kakirangan kantun wenten ring dewekipune.Yan nirgamayang titiang
ipun kadi kecap senggak wewangsalan Baline,”Kroncongan beten umah,panggul
tingklik mapurada”.Tegesnyane ngencolang ngalih somah bakal tidik tuara ada.
Raris yening nirgamayang titiang ipun ring who-wohan, tan ipun skaadi pisange
sane kantun matah. Janten Para panglingsir sane pacang repot nitenin ipun
mangda gumanti ipun dados pisang sane tasak.
Raris, banget pinunas titiang mangda
nenten uruk, mangda kasuen-suen prasida ipun ngentosin saluir pratingkah sane
nenten becik manados sang pawestri sane kabaos becik. Duaning ipun waluyane
lemat sane dahat puntul, mangda gumanti manados lemat sane mangan, mangda ipun
dados manusa sane mawiguna ring kahuripan makulawarga.
Para Manggala,
Panglingsir miwah Sameton sane baktinin titiang.
Sane mangkin titiang
pacang mapajar amatra ring pianak titiang sareng kalih. Kene jani Luh. Bapak
anak belog tur lavur anggon Iluh rerama, mekelin aarta brana sing Bapak
nyidang, bedak Bapak apang Luh nyaluk kahuripan grahasta asrama. Jatinne lek tur sebet rasane idep
bapake. Sakewala benengan buka jani, mula ane kene mirib patut temuang Bapak,
pajalane ane kene mirib mula patut jalanin Luh ngajak lakr kurenan Luhe. Jani
mula galahe melah angggon Bapak mapitutur teken Luh ajak dadua.
Mapan dasar deweke enu belog, sanget
pangidih Bapake, eda pesan nyen ngaba bikas ngagu, eda pesan malese ane jumah abana
ke umah anake muani. Malajah benya ngesehin tingkah, apang sida nemuang ane
madan rahayu. Akengken ja demenne teken kurenan, aketo patutne demene teken
kulawarga kurenan. Sing dadi nyapa kadi aku, nguasayang sekayan
kurenanpadidian. Cutetnyane, akengken ja sima karma anake di umah anake muani,
ento ane patut jalanin. Kengken ja orahina teken kurenane muah kulawargannyane,
ento ane patut jalanang. Lantas unduk tresna-asihe makurenan, apang sida nyen
Luh nulad susatnyan Ida Dewi Sita ring Ida Sang Ramadewa. Yadiastun
bulan-bulanan kapandung olih Sang Rahwana anw wibuhing artabrana, tusing pesan
surud kasusatnyan Idane marep teken Sang Ramadewa.
Jani lantasan teken…(I Made)….ada
masih pangidihan Bapake amatra buka kene. Mapan Jani…(Made)….nyinahang demen teken
ia Iluh(pianak Bapake), kengken ja demene jani, apang kayang ka wekas nyen
uparira demene ento, apang sida setata nunggal. Ento anggon dasar ngwangun
kulawarga ane madan ajeng, langgeng, bagia, muah sukerta santa. Yen tuah dadi
ban Bapake ngidih, acepok Made ngraosang tresna Iluh, apang kayang ka wekas
tresnane sida mabunga. Nah tuah amonto sida ban Bapak ngenjuhang pitutur teken
Cening ajak dadua.
Para manggala,
Panglingsir, miwah Sameton sane
Wangiang Titiang.
Wantah asapunika
titiang prasida mapawungu atur ring sameton sinamian utawi mapaweh piteket
samtra ring galahe sane becik puniki. Mantuk ring sahananing kakirangan atur
titiang, nenten lali titiang nunas gung rena pangampura. Pinaka pamuput atur,
lugrayang titiang ngonjarang Parama Santih.
Om
Santih, Santih, Santih Om
Kaketus saking Buku Paket 3 Mangupura
SARGAH III
PAMUPUT
3.1.
Simpulan
Pidarta
Bali inggih punika bebaosan mabasa Bali alus marupa daging pikayunan sane
kawedar majeng anak sareng akeh. Wangun pidarta inggih punika: purwaka, daging,
miwah pamuput. Tetikesan pidarta inggih punika wicara, wirasa, wirama, wiraga
lan wesata. Pidarta kakepah antuk petang soroh inggih punika pidarta tutur
(dadakan), pidarta arda tutur, pidarta memoriter, lan pidarta sasuratan. Malarapan
antuk kawentenan ring ajeng, sajeroning ngamiletin lomba mapidarta, wenten
lelima kriteria sane sering katureksa utawi kaicenin nilai sakadi pengelolaan
tema, bahasa, penguasaan materi, amanat tur penampilan.
3.2.
Saran
Manut
ring pikayun pangawi, pidarta sane becik
kaanggen inggih punika pidarta arda tutur (ekstemporan) mawinan ritatkala
mapidarta iraga prasida ngawentenang interaksi sareng pamiarsa lan iraga nenten
gerogi.
DAFTAR
PUSTAKA
ª
Manda, Drs. I Gede.
dkk. 2011. Widia Sari Basa lan Sastra
Bali 3. Denpasar : Sri Rama.
tpi_Latn ban_Latn ban_Latn zsm_Latn ban_Latn zsm_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ace_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn unk ban_Latn unk ban_Latn ban_Latn ban_Latn ban_Latn lua_Latn ban_Latn unk ban_Latn ban_Latn ban_Latn ban_Latn azj_Latn bjn_Latn unk ban_Latn ban_Latn ban_Latn ban_Latn ban_Latn ban_Latn ban_Latn unk sun_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ind_Latn ban_Latn ban_Latn ban_Latn ban_Latn bjn_Latn ban_Latn ban_Latn est_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn fao_Latn ban_Latn ban_Latn ban_Latn unk hat_Latn ibo_Latn ban_Latn unk zsm_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn kin_Latn ban_Latn ban_Latn jav_Latn ban_Latn ban_Latn jav_Latn ban_Latn ban_Latn unk ban_Latn ban_Latn ban_Latn ban_Latn ban_Latn ban_Latn ban_Latn unk zsm_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn unk ban_Latn ban_Latn ban_Latn ban_Latn ban_Latn ban_Latn ban_Latn unk bug_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn unk ban_Latn ban_Latn ban_Latn unk ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn unk lim_Latn ban_Latn ban_Latn ban_Latn ban_Latn ban_Latn ban_Latn unk bug_Latn ban_Latn ban_Latn jav_Latn ban_Latn ban_Latn ban_Latn ita_Latn ban_Latn unk ban_Latn ban_Latn ban_Latn ban_Latn ban_Latn ban_Latn min_Latn est_Latn ban_Latn ban_Latn ban_Latn bjn_Latn ban_Latn ban_Latn ban_Latn zsm_Latn bug_Latn ban_Latn ban_Latn ban_Latn sun_Latn ban_Latn ban_Latn zsm_Latn ban_Latn ban_Latn ban_Latn unk ban_Latn ban_Latn ban_Latn ban_Latn ban_Latn unk ind_Latn ban_Latn ban_Latn ban_Latn ban_Latn unk ban_Latn unk ban_Latn unk ban_Latn zsm_Latn ban_Latn ban_Latn ban_Latn ban_Latn ban_Latn ban_Latn ban_Latn unk ind_Latn ban_Latn ban_Latn ban_Latn ban_Latn ban_Latn tsn_Latn ban_Latn tsn_Latn ban_Latn unk ban_Latn ban_Latn ban_Latn ban_Latn ban_Latn ban_Latn min_Latn ban_Latn ban_Latn lmo_Latn ban_Latn ban_Latn unk kon_Latn bjn_Latn unk ban_Latn bjn_Latn unk ban_Latn ban_Latn unk jav_Latn min_Latn unk ind_Latn ind_Latn lmo_Latn ban_Latn ban_Latn ban_Latn ban_Latn ban_Latn ban_Latn bjn_Latn mri_Latn ban_Latn unk sun_Latn ban_Latn ban_Latn afr_Latn ban_Latn ban_Latn ban_Latn ban_Latn ban_Latn ban_Latn zsm_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn sun_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn fur_Latn sna_Latn ban_Latn afr_Latn por_Latn ban_Latn por_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn bjn_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn afr_Latn hat_Latn ban_Latn azj_Latn ban_Latn unk bjn_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ind_Latn unk sun_Latn ban_Latn ban_Latn ban_Latn ban_Latn luo_Latn min_Latn ace_Latn lij_Latn ban_Latn ban_Latn ban_Latn